20.2.2023
SL
Uradni list Evropske unije
L 52/5
2.
Ta uredba se ne uporablja za uporabo zdravil za uporabo v veterinarski medicini iz odstavka 1 v znanstvenih študijah ali za namene razvoja in testiranja teh zdravil, kot je navedeno v členu 46(3) Uredbe (EU) 2016/429.
Člen 2 Opredelitev pojmov 1.
V tej uredbi se uporabljajo naslednje opredelitve pojmov:
(a) „bolezen kategorije A“ pomeni bolezen s seznama, ki se običajno ne pojavlja v Uniji in za katero je treba v primeru ugotovitve sprejeti takojšnje ukrepe za izkoreninjenje, kakor je navedeno v členu 9(1), točka (a), Uredbe (EU) 2016/429; (b) „bolezen kategorije B“ pomeni bolezen s seznama, ki jo je treba nadzirati v vseh državah članicah s ciljem njenega izkoreninjenja v celotni Uniji, kakor je navedeno v členu 9(1), točka (b), Uredbe (EU) 2016/429; (c) „supresivno cepljenje v nujnih primerih“ pomeni strategijo cepljenja gojenih kopenskih živali, ki jo izvaja pristojni organ za preprečevanje in obvladovanje bolezni kategorije A v skladu s členom 7(1), točka (a)(i); (d) „zaščitno cepljenje v nujnih primerih“ pomeni strategijo cepljenja gojenih kopenskih živali, ki jo izvaja pristojni organ za preprečevanje in obvladovanje bolezni kategorije A v skladu s členom 7(1), točka (a)(ii); (e) „cepljenje divjih kopenskih živali v nujnih primerih“ pomeni strategijo cepljenja divjih kopenskih živali, ki jo izvaja pristojni organ za preprečevanje in obvladovanje bolezni kategorije A v skladu s členom 7(1), točka (a)(iii); (f)
„preventivno cepljenje“ pomeni strategijo cepljenja, ki jo izvaja pristojni organ za preprečevanje in obvladovanje bolezni kategorije A v skladu s členom 7(1), točka (b);
(g) „območje cepljenja“ pomeni območje, na katerem se daje cepivo vrstam s seznama za preprečevanje in obvlado­ vanje bolezni kategorije A; (h) „območje okoli območja cepljenja“ pomeni območje, ki obdaja območje cepljenja in na katerem cepljenje za namene preprečevanja in obvladovanja bolezni kategorije A ni dovoljeno in kjer se izvaja poostreno spremljanje za odkrivanje navedenih bolezni; (i)
„potrjeni izbruh“ pomeni izbruh, potrjen v skladu s členom 9(2) do (4) Delegirane uredbe (EU) 2020/689;
(j)
„obdobje obnovitve zdravstvenega statusa“ pomeni obdobje, ki je potrebno, da se na območju cepljenja obnovi zdravstveni status živali pred izvedbo cepljenja proti bolezni kategorije A, tako da se dokaže odsotnost bolezni kategorije A po tem, ko je bilo izvedeno zaščitno cepljenje v nujnih primerih proti bolezni;
(k) „zaščitno območje“ pomeni zaščitno območje, kot je določeno na podlagi člena 21(1), točka (a), Delegirane uredbe (EU) 2020/687; (l)
„ogroženo območje“ pomeni ogroženo območje, kot je določeno na podlagi člena 21(1), točka (b), Delegirane uredbe (EU) 2020/687;
(m) „govedo“ pomeni žival iz vrst kopitarjev rodov Bison, Bos (vključno s podrodovi Bos, Bibos, Novibos, Poephagus) in Bubalus (vključno s podrodom Anoa) ter potomce križancev navedenih vrst; (n) „ovca“ pomeni žival iz vrst kopitarjev rodu Ovis in potomce križancev navedenih vrst; (o) „koza“ pomeni žival iz vrst kopitarjev rodu Capra in potomce križancev navedenih vrst; (p) „kamela“ pomeni žival iz vrst kopitarjev družine Camelidae iz Priloge III k Uredbi (EU) 2016/429; (q) „prašič“ pomeni žival iz vrst kopitarjev družine Suidae iz Priloge III k Uredbi (EU) 2016/429;